Սինցիա Է․ Ռոզենցվայգ

**Սինցիա Է․ Ռոզենցվայգ** (, *[[née]]* Ropes), ), ամերիկացի գյուղատնտես և կլիմայագետ, որն աշխատում է Կոլումբիայի համալսարանում տեղակայված ՆԱՍԱ-յի Գոդարդ տիեզերական հետազոտությունների ինստիտուտում։ Ռոզենցվայգն «օգնել է ուսումնասիրել կլիմայի փոփոխության և գյուղատնտեսության ոլորտը»։ Ունի ավելի քան 300 հրատարակություն, ավելի քան 80 գրախոսված հոդվածներ, հեղինակել կամ խմբագրել է ութ գիրք։ Նաև ծառայել է տարբեր կազմակերպություններում, աշխատել կլիմայի փոփոխության կառավարման պլաններ մշակելու ուղղությամբ Կլիմայի փոփոխության միջկառավարական հանձնաժողովի հետ գլոբալ մակարդակով, ինչպես նաև «Սենդի» փոթորկից հետո Նյու Յորք քաղաքում։

## Կրթություն և ակադեմիական կարիերա
Ռատգերսի համալսարանի Քուք քոլեջն ավարտել է 1980 թվականին արվեստի ու գիտության բակալավրի կոչումով։ Ռոզենցվայգի ուշադրությունը գյուղատնտեսության վրա սևեռվել է 1969 թվականին, երբ նա ու իր ապագա ամուսինը Իտալիայի Տոսկանա մարզում վարձել և շահագործել են ֆերմա, որտեղ խաղող և ձիթապտուղ են հավաքել և կենդանիներ բուծել՝ այծեր, խոզեր, բադեր և սագեր։ Որոշել է վերադառնալ համալսարան՝  գյուղատնտեսություն սովորելու, 1983 թվականին Ռատգերսի համալսարանից ստացել գիտությունների մագիստրոսի կոչում։ Աշխատանքի է անցել ՆԱՍԱ-յի Գոդարդ տիեզերական հետազոտությունների ինստիտուտում և արբանյակային տվյալներն օգտագործելով ուսումնասիրել մշակաբույսերը։ Դրանից հետո, 1991 թվականին Էմըրսթի Մասաչուսեթսյան համալսարանում Բուսական, հողային և բնապահպանական գիտությունների ոլորտում ստացել է Բ.գ.թ. կոչում։

Շարունակել է աշխատել ՆԱՍԱ-յում ու մինչև 1993 թվականը գլխավորել կլիմայի ազդեցության խումբը։ Կլիմայի փոփոխության միջկառավարական հանձնաժողովի օպերատիվ խմբում նրա աշխատանքը գնահատվել է, երբ 2007 թվականի Խաղաղության Նոբելյան մրցանակը շնորհվել է Ալբերտ Գոռին ու վերոնշյալ հանձնաժողովին։

Ներկայումս աշխատում է որպես Բառնարդ քոլեջի պրոֆեսոր և Կոլումբիայի համալսարանի ավագ գիտաշխատող։

## Համայնքային ներգրավվածություն և շահերի պաշտպանություն
ՆԱՍԱ-յում աշխատելիս Ռոզենցվայգը նախաձեռնել է գյուղատնտեսության և քաղաքների վրա կլիմայի փոփոխության ազդեցության ուսումնասիրությունը։ Ներգրավված է եղել բազմաթիվ աշխատանքային խմբերի կազմում, որոնք փորձել  են գնահատել և հաստատել պլաններ կլիմայի փոփոխության կառավարման համար, որոնց թվում՝

* Կլիմայի փոփոխության Նյու Յորքի քաղաքային հանձնաժողովի ամանախագահ, 
* ԱՄՆ գլոբալ փոփոխությունների հետազոտման ծրագրի կողմից ֆինանսավորվող «Կլիմայի փոփոխականության և փոփոխության հնարավոր հետևանքների ԱՄՆ-ի ազգային գնահատման Metropolitan East Coast տարածաշրջանային գնահատում» խմբի ամանախագահ,  
* Կլիմայի փոփոխության միջկառավարական հանձնաժողովի  II աշխատանքային խմբի չորրորդ գնահատման հաշվետվության համակարգող առաջատար հեղինակ («Դիտարկված փոփոխություններ» բաժին)
*Կլիմայի փոփոխության միջկառավարական հանձնաժողովի Կլիմայի փոփոխության և հողի հատուկ զեկույցի համակարգող առաջատար հեղինակ 
* Կլիմայի փոփոխության Նյու Յորքի քաղաքային հանձնաժողովի խորհրդի անդամ 
*Գյուղատնտեսական մոդելի համադրման և բարելավման ծրագրի համահիմնադիր և գործադիր կոմիտեի անդամ (AgMIP)

## Հրատարակություններ
Ռոզենցվայգի հետազոտությունների մասին կարելի է տեղեկանալ Գուգլի գիտնականների նրա պրոֆայլից, իսկ նրա հրատարակությունների ամբողջական ցուցակին կարելի է ծանոթանալ ՆԱՍԱ-ի Գոդարդի տիեզերական ուսումնասիրությունների ինստիտուտի մատենագիտության կայքում ։

*
* C.L. Rosenzweig & M.L. Parry, "Climate Change and Agriculture", 1990
* 
* Testimony before Congress, April 17, 2007.

## Պարգևներ
*Գուգենհայմի կրթաթոշակ
*GSFC Պատվո մրցանակ - Գիտություն (2011)
*GISS Լավագույն հրատարակության մրցանակ (2009)
*GSFC Պատվո մրցանակ - Երկրի գիտության նվաճում (2007)
*Գիտության զարգացման ամերիկյան ասոցիացիայի անդամ (2006)
*«Nature» ամսագրի կողմից 2012 թվականի լավագույն տասնյակում հայտնված մարդկանցից մեկը

## Ծանոթագրություններ

## Հետագա ընթերցանություն
* "An Interview with Dr. Cynthia Rosenzweig of NASA – Q&A with Anna Lappé", *Take a Bite Out of Climate Change*, Sept. 2008 (interview transcript)
* "Dr. Cynthia Rosenzweig Talks About Urban Climate Change Solutions at Michigan State University", April 9, 2010 (video)
* "Earth Science: Putting the Puzzle Together"  (NASA profile of Rosenzweig for children)
* Kristin Jobin, "NASA Scientist Cynthia Rosenzweig", MLive, May 2010

Կատեգորիա:20-րդ դարի ամերիկացի գիտնականներ
Կատեգորիա:20-րդ դարի կանայք
Կատեգորիա:Ամերիկացի գիտնականներ
Կատեգորիա:Ամերիկացի կին գիտնականներ
Կատեգորիա:Ամերիկացի կին գրողներ
Կատեգորիա:Ամերիկացի կլիմայագետներ
Կատեգորիա:Գիտական գրողներ
Կատեգորիա:Կին գիտնականներ
Կատեգորիա:Կոլումբիայի համալսարանի դասախոսներ